**B E T I N G E L S E R**

for

annoncering

af

GHILIE SUITS

OG

TILBEHØR

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* FMI's forespørgsel (produktbeskrivelse)
* Tilbudsbrev (skabelon)

# Opgaven

For den fulde opgavebeskrivelse henvises der til FMI's forespørgsel samt annoncen på udbud.dk.

Tilbudsgiveren skal tilbyde samtlige genstande listet i forespørgslen. FMI ønsker ikke at offentliggøre antal, der anskaffes af hver genstand, og skal derfor kunne anskaffe et frit antal (0 – 10.000 stk.) af hver genstand.

Den samlede anskaffelse forventes at være DKK 700.000 – 3.211.338.

Leveringsbetingelser:

Varen skal leveres ikke senere end 110 dage efter ordreafgivelse.

INCO-terms 2020 FCA. Afhentningssted frit valgt af leverandør.

# Tekniske specifikationer og standardernt.the contract to a tenderer who cannot fullfill take place within this period.dske leverandører.el kravspecifika

Udbudsmaterialet henviser til tekniske specifikationer i form af bestemte varer (Nato Stock No. samt producent og partnummer). Dette skal alene forstås som en henvisning til den efterspurgte kvalitet, hvorfor alle henvisninger til tekniske specifikationer derfor skal forstås at indeholde ordende ”eller tilsvarende”. Tilsvarende produkter, der kan opfylde samme formål og har en tilsvarende kvalitet, kan derfor også tilbydes. Bemærk FMI tolker ”eller tilsvarende” strengest muligt i denne henseende, herunder at produkterne bl.a. har samme udformning, funktionalitet, udseende, holdbarhed og materialer.

# Tildelingskriterier

Tildeling af aftalen vil ske på grundlag af tildelingskriteriet laveste pris.

Skulle den situation opstå, at to tilbud opnår nøjagtig den samme evaluering, og har disse tilbud den laveste pris, vil FMI afgøre, hvilket tilbud der antages efter gennemførelse af lodtrækning under iagttagelse af ligebehandlingsprincippet.

Tilbudsgiver skal i sit tilbud angive stykpriser ekskl. moms. på samtlige listede genstande.

Ud fra de angivne stykpriser udregner FMI den samlede købspris på baggrund af ikke offentliggjorte men forudbestemte anskaffelsesantal.

Jo lavere den tilbudte samlede købspris er, jo mere attraktivt vurderes tilbuddet ved evalueringen.

FMI accepterer ikke en leveringstid på mere end 110 kalenderdage fra aftalens ordreafgivelse til levering. FMI vil i dette tilfælde se bort fra tilbudsgivers tilbud.

# forbehold

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til
FMI-KTP-SC-TENDER-LA@MIL.DK

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest indenfor fristen angivet i punkt 10, vil under alle omstændigheder blive besvaret.

Spørgsmål, der er modtaget senere, vil ikke blive besvaret.

Grundet ferie i perioden 2. – 22. juli, må der forventes en lidt længere svartid på spørgsmål i den periode.

# Tilbuddets indhold

Tilbud skal være på dansk eller engelsk.

Tilbuddet skal indeholde følgende:

1. Tilbudsbrev - gerne på FMI skabelon

FMI kan på forespørgsel bede om dokumentation for produkters kvalitet, udformning, materialer mv. samt vareprøver på en eller flere af de tilbudte produkter.

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til

FMI-KTP-SC-TENDER-LA@MIL.DK

senest 11. august 2022 kl. 13:00. Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af kontrakten skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# Tidsplan

|  |  |
| --- | --- |
| Dato, Klokkeslæt | Aktivitet |
| 23 JUNI 2022 | Offentliggørelse af annonce på Udbud.dk |
| 08 AUG 2022 | Frist for spørgsmål til annonceringsmaterialet udløber |
| 09 AUG 2022 | Frist for offentliggørelse af anonymiseret svar på spørgsmål til annonceringsmaterialet |
| 11 AUG 2022 kl. 13 | Frist for afgivelse af tilbud udløber |